**ГКОУ РД «Кизлярская гимназия-интернат «Культура мира»**

**КОНСПЕКТ**

***УРОКА ПО РОДНОЙ ЛИТЕРАТУРЕ ВО 2 КЛАССЕ***

Тема: **«Дун к1удияв г1ун вуго».**

 Автор: учитель родного языка и литературы

 Саидова П.Г

**Дарсил тема. «Дун к1удияв г1ун вуго».**

**Дарсил тайпа.**Г1адатияб гуреб ц1ияб лъай кьеялъул дарс.

**Дарсил мурад ва масъалаби:**

1.Малъараб асар г1амлъизабиялдалъун такрар гьаби ва щула гьаби

2.К1алзул калам цебет1езаби

3.Ц1алиялъул ругьунлъаби щула гьари, кеч1 пасих1го ц1ализе малъи.

4.Лъималазулъ бижизабизе эбел-инсудехун, вац яцалдехун г1агарлъиялдехун рокьи бижизабизе, гьезие кумек гьабизе кколеблъи бич1ч1изабизе.

**Дарсил алатал:**

1.Васасул, эбелалъул , инсул, к1одоэбелалъул, боц1ул, харил г1архъил, богорукъалъул, расанк1абазул, самолетазул суратал.

2. Ц1алул т1ехь «Авар калам»: компьютер, презентация.

**Дарсил план:**

1.Дарсил байбихьи (лъималаз гьалбадерие салам кьей)

2.Рокъобе х1алт1иялъул хал гьаби.

3.Ц1ияб дарс малъи.

а) муг1алимасул цебераг1и;

б) словарияб х1алт1и;

в) муг1алимас ц1ияб дарс ц1али;

г) лъималаз ц1ияб дарс ц1али.

4.Х1ухьбахъиялъул минут.

5.Ц1ияб дарс щула гьаби.

6.Дарсил х1асил гьаби.

7.Рокъобе х1алт1и кьей.

**Дарсил ин:**

***1.Дарсил байбихьи (лъималаз гьалбадерие салам кьей)***

**Муг1алим.**

Гьимулаго бакъ г1адаб

Рогьалилъ гьогьен г1адаб

Къечарасе лъим г1адаб

Ассаламу г1алайкум!

**Ц1алдохъаби.**

Ваг1алайкум асалам!

**Муг1алим.**

Гьит1инал маг1арулал рач1а рилълъинин нилъерго маг1арул авар каламалъул улкаялде. Лъик1 щварал жакъаги нилъерго гъанситоялъухъе. Нужер берцинаб саламалъги, нужер гьимиялъги нилъер классго гвангъизабуна.

**2.Рокъобе х1алт1иялъул хал гьаби.**

Гьанже бице, лъимал араб дарсида щиб нужеца ц1алун бук1араб?

**Ц1алдохъаби.**

Араб дарсида нижеца ц1алун бук1ана хабар «Воре, чед г1одобе рехуге»

**Муг1алим.**

Х1айдарида эбел рокъой ятанищ?

**Ц1алдохъаби.**

Х1айдарида эбел рокъой ятич1о.

**Муг1алим**

Гьев киве арав?

**Ц1алдохъаби.**

Гьев ана къват1иве.

**Муг1алим**

Гьесухъ кодоб щиб бук1араб?

**Ц1алдохъаби.**

Гьесухъ бук1ана лъик1алан к1удияб чадил кесек.

**Муг1алим**

Лъимал кир расандулел рук1арал?

**Ц1алдохъаби.**

Лъимал г1урдада расандулел рук1ана.

**Муг1алим**

Г1уру щиб кколеб лъимал?

**Ц1алдохъаби.**

Г1уру ккола луг.

**Муг1алим**

Х1айдарица щиб гьабураб лъималаз торг1о х1азе ах1арав мехалъ?

**Ц1алдохъаби.**

Кваналеб бук1араб чедги цояб рахъалде рехун, гьев лъималазда аск1ове ана.

**Муг1алим**

К1удияв чияс Халилица щиб гьабураб?

**Ц1алдохъаби.**

Халилида г1одобе рехараб чадил кесек бихьана ва гьикъана: \_ Гьаб чед лъица г1одобе рехараб?

**Муг1алим**

Х1айдарица кинаб жаваб кьураб херав чиясе?

**Ц1алдохъаби.**

- Г1орц1ун хут1араб кесек г1одобе рехизе бегьулареб жойищ? – абун вахъана Х1айдар.

**Муг1алим**

Щай Халилил Х1айдарида ццин бахъараб?

**Ц1алдохъаби.**

Щай гурелъул нилъеца чед г1одобеги рехун инжит гьабизе бегьуларо.

**Муг1алим**

Сундуе г1оло Халилие Бах1арчиясул Ц1ва кьураб?

**Ц1алдохъаби.**

Халилие Бах1арчиясул Ц1ва кьуна т1орщел бижизабиялъухъ.

**Муг1алим**

Чадил къимат гьабизе щай кколеб?

**Ц1алдохъаби.**

Нилъеца чед г1одобе рехун инжит гьабизе бегьуларо. Чед буго месед г1адаб къиматаб нилъер бечелъи. Гьелъул адабги х1урматги гьабизе ккола.

**Муг1алим**

Лъимал лъица къокъаб х1асил бицинеб хабаралъул «Воре чед г1одобе рехуге». (2-3 ц1алдохъанасда гьикъила )

**3.Ц1ияб дарс малъи.**

***а) муг1алимасул цебераг1и;***

**Муг1алим**

Лъимал кин нужеда рак1алде кколеб нуж к1удиял г1ун ругищ?

**Ц1алдохъаби.**

Руго.

**Муг1алим**

Щай нужеда гьедин рак1алде кколеб? Щибха нужеца гьабулеб ч1ах1иязе кумекалъе?

**Ц1алдохъаби.**

Эбелалъе, дадае, бабае, дах1ададае кумек гьабула.

***б) словарияб х1алт1и;***

**Муг1алим.**

Гьанже нилъеца гьабизе буго словарияб х1алт1и.

Харил г1арахъ – стог сена;

Богорукъ – кухня;

Боц1и – скот;

Рехъаде – пастбище - рехъен – стадо – отправить корову на пастбище;

Гъолеб – отправить;

К1одоэбел – бабушка.

(Суратал рихьизарила ва лъимал такрар гьабун абизе т1амила.)

**в) муг1алимас ц1ияб дарс ц1али;**

**Муг1алим.**

Жакъа авар каламалъул дарсида нилъеца ц1ализе буго кеч1. Гьелда ц1ар буго «Дун к1удияв г1ун вуго». Дица ц1алила нужеца хадуб хал кквей.

(Киналго лъималазда т1ахьал рагьизарила 35-36 гьумералде ва ц1алулеб кеч1алда хадуб хал кквезе т1амила.)

***г) лъималаз ц1ияб дарс ц1али.***

**Муг1алим.**

Гьанже кеч1 ц1ализе буго нужеца. Цин цо нухалъ киназго раг1изабич1огун бераца рак1алдасан ц1але. Цинги раг1изабун ц1ализе т1амизе руго.

**4.Х1ухьбахъиялъул минут.**

Рорхе кверал киназго,

Свак чучизе, черх бит1изе,

Чундул г1адин сах рук1ине.

Свак чучана, черх бит1ана,

Чундул г1адин сах хут1ана.

**5.Ц1ияб дарс щула гьаби.**

**Муг1алим.**

Лъимал щай авторас коч1ое «Дун к1удияв г1ун вуго» абураб ц1ар кьун бугеб

**Ц1алдохъаби.**

Щай гурелъул васас гьанже кинабго жинцаго буго гьабулеб. Гьесие гьанже расанк1абиги къвариг1ун гьеч1о.Васас кинабго жиндирго хъизамалъе кумек гьабулеб буго.

**Муг1алим.**

Кинал коч1ол мухъаз гьит1инав вас к1удияв г1ун вугевлъи бихьизабулеб?

(Лъималаз гьел коч1ол мухъал ц1алила.)

**6.Дарсил х1асил гьаби.**

**Муг1алим.**

Лъимал нужее жакъасеб дарс бокьанищ?

Лъимал щиб нужеда жакъа лъараб?

Жакъасеб дарсие киназего щуйилал лъолел руго. Гьелги г1адатиял гурелха, меседил . Гьел меседил гъурщазда жаниб бугеб гьуинлъиг1анги гьуинго к1алъай нужерго эбелаздехун, инсудехун, к1одоэбелалдехун, дах1адададехун.Эбелалъул хахараб рахьг1анги гьуинлъаги нужее рахьдал мац1ги. Месед г1адин ц1уне нужеца нужерго улбул ва рахьдал мац1.

**7.Рокъобе х1алт1и кьей.**

**Муг1алим.**

Рагье киназго дневникал ва хъвай рокъобе х1алт1и.

Гьум. 35 – 36 кеч1 пасих1го ц1ализе лъазабизе.

Гьалдалъун лъимал нилъер жакъасеб дарс лъуг1ана. Нужее к1удияб баркала. Аллагьас тавпикъ кьеги нужее нахъеги нужерго рахьдал мац1 лъазабизе. Къо – мех лъик1 нужее! Лъик1аб бихьаги, лъик1аб раг1аги.